Man skiet glo vriendin se paArgieffoto: Kent Williamson ŉ Man wat aangekla word van die moord op sy vriendin se pa het Dinsdag in die Athlone-landdroshof in Kaapstad verskyn. Kapt. FC van Wyk, woordvoerder van die polisie, het gesê die verdagte (27) het glo die man doodgeskiet omdat hy nie die verhouding tussen hom en sy dogter goedgekeur het nie. Die pa het ook glo sy dogter uit die Wes-Kaap verwyder. “Die slagoffer is verlede week Donderdag geskiet terwyl hy besig was om sy motor te was in Samora Machel,” het Van Wyk gesê. Volgens Van Wyk het die polisie ŉ leidraad gekry oor waar die verdagte homself bevind en hy is gevolglik Sondag vasgetrek.